מחפש/ת מידע על לימודים? לימודי ניתוח התנהגות? אנחנו רוצים לעזור לך!
ABA - Applied Behavior Analysis, או בעברית "ניתוח יישומי של התנהגות", הוא תחום טיפולי השייך לתחום הפסיכולוגיה, ומבוסס על תיאוריות פסיכולוגיות התנהגותיות (ביהביוריזם), ובעיקר על גישתו של סקינר. זהו ענף ידוע ומוכר בשימוש בתחומי הטיפול בילדים המוגדרים כנמצאים על הספקטרום האוטיסטי, והוא עושה שימוש בלימוד התנהגותי לצורך פתרון בעיות וקשיים תפקודיים מסוגים רבים ומגוונים.
התכניות ללימודי ניתוח התנהגות מיועדות לאנשים מתחום החינוך ומתחומי הטיפול השונים, והן מעניקות למשתתפים בהן הבנה עמוקה של בעיות התנהגות מסוגים רבים. בין השאר, התכניות מכשירות את הלומדים בהן בזיהוי של קשיי ההתנהגות ומקורותיהם, בסיווגם, ובפיתוח המיומנויות המותאמות להתמודדות מיטבית עם קשיים אלה. מדובר במסלולי לימוד מעמיקים ומקיפים, והסטודנטים הלומדים בהם מקבלים את מלוא הידע התיאורטי והכלים המעשיים לניתוחי התנהגות וכן להבנה ולניתוח של האינטראקציה הסביבתית של הילד, על הגורמים הפעילים בה ומניעים אותה.
מסלולי הלימוד בנויים כך שהם מאפשרים לבוגרים לגשת להתמחות ולהסמכה מוכרת בתחום. בנוסף, הם מקנים לתלמידים את מלוא הכלים הדרושים לבניית תכניות התערבות וטיפול פרטניות וכיתתיות, במסגרות משפחתיות, או במסגרות חינוכיות. תכני הלימוד מתמקדים הן בתלמידים בעלי קשיי התנהגות, והן בתלמידים בעלי עיכובי התפתחות מסוגים שונים, קשיי למידה והפרעות קשב וריכוז, ועוד.
המכללה האקדמית לחינוך דוד ילין (ירושלים) - במכללת דוד ילין מציעים קורס מנתחי התנהגות ABA שמותאם במיוחד לאנשי הוראה ולמומחים בטיפול. המסלול מקנה גם כלים לעבודה עם ילדים על הספקטרום האוטיסטי ועם בני נוער בסיכון. היקף התכנית כ - 375 שעות לימוד והיא מתפרשת על פני כשלושה סמסטרים.
מכללת אורנים – מציעה, במסגרת המסלולים ללימודי תעודה שהיא מקיימת, מסלול ל"הכשרה בניתוח יישומי של התנהגות – ABA". המסלול נלמד בהיקף נרחב של 400 שעות לימוד אקדמיות, הנחלקות לשנתיים, במתכונת של יום לימודים מלא אחד בכל שבוע.
אוניברסיטת תל אביב – מקיימת מסלול ייעודי למורים, הנלמד בהיקף של 280 שעות לימוד אקדמיות. מתכונת הלימוד היא דו שנתית, הלימודים מתקיימים יום אחד בכל שבוע, בשעות אחר הצהריים והערב. הלימודים במסלול זה מוכרים לצורך גמול השתלמות.
מכללת סמינר הקיבוצים – תעודת הגמר בתכנית זו מוכרת על ידי משרד החינוך, וחלק מן השעות במסלול מוכרות לגמול לתכנית "אופק חדש". התכנית נלמדת במתכונת של שנתיים, יום אחד מלא בכל שבוע, ובהיקף כולל של 480 שעות לימוד אקדמיות, בתוספת 120 שעות התמחות מעשית, בשנת הלימודים השנייה.
המכללה האקדמית בווינגייט – מציעה מסלול לימודי תעודה בתחום. המסלול נלמד בהיקף של 360 שעות לימוד אקדמיות, הנפרשות על פני שנתיים.
מכללת תלפיות - זוהי תכנית דו שנתית שמותאמת במיוחד לאקדמאים מן הציבור הדתי. הקורס מיועד למחנכים ולמטפלים והוא כולל פקטיקום מעשי ביישום גישות ניתוח ההתנהגות.
תכניות לימודי ניתוח התנהגות מיועדות לאקדמאים בעלי תואר ראשון לפחות מתחומי ידע שונים, בדגש על עיסוק בהוראה, בטיפול, ובחינוך לסוגיו. בהתאם, תנאי הקבלה למרבית המסלולים הם תואר ראשון, ומעבר של ריאיון קבלה אישי. בחלק מן התכניות נדרשת המלצה ממנהל בית הספר שבו ממלא המועמד תפקיד מקצועי, או מגורם מקצועי מוסמך אחר.
בחלק מן המסלולים נכללת ההתמחות המעשית – הפרקטיקום – כחלק אינטגרלי מתכנית הלימודים. לעומת זאת, במסלולים אחרים נדרשים בוגרי התכנית להירשם להתמחות, והדבר אינו מתחייב מהלימודים במסלול אלא נתון לבחירתם. ההשתתפות בהתמחות נותנת לבוגרים אפשרות לגשת לבחינות הסמכה מוכרות בתחום – הסמכה ישראלית או בינלאומית (מטעם ה – BACB). בכל תכניות הלימוד מוענקת לבוגרים תעודת גמר מטעם מוסד הלימודים, כאשר בחלק מהן התעודה מוכרת גם על ידי משרד החינוך.
ניתוח התנהגות נמצא בשימוש בעבודה עם ילדים אוטיסטים ועם ילדים "רגילים" בעלי בעיות התנהגות או קשיים מסוגים שונים, ואף בכיתות לימוד – לצורכי התמודדות עם בעיות התנהגות, וכאמצעי ליצירת מוטיבציית למידה אצל התלמידים. תכניות ללימודי ניתוח התנהגות מקיפות בין 300 ל – 500 שעות לימוד, ונפרשות על פני שנתיים. בתום תקופת התמחות יוכלו הבוגרים לגשת לבחינות הסמכה ממשלתיות ובינלאומיות.
רוצה לדעת יותר על לימודי ניתוח התנהגות? רוצה שמוסדות הלימוד יחזרו אליך?
מרצים מעבירים חומר בסבלנות ומראים מקצועיות בתחום שלהם, השיעורים עוברים בחיוך מצד המרצים והתלמידות ומענה ברור והסבר מפורט לשאלות במהלך השיעור. קהל תלמידים איכותי שמראה רצינות ורצון ללמוד בשיעורים, מזכירות שירותית מאוד, רכזת מסלול תומכת, נגיש לתחבורה ציבורית רכבת קלה ואוטובוסים. מלא פקקים בהגעה וביציאה מהלימודים.
שקט ונעים,עם גישה לתחבורה ציבורית אך חניה באיזור בתשלום גבוה. קפיטריות טובות. קרוב לתחנות רכבת קלה ואוטובוסים ויש גישה לנכים נוחה.
צריך פרטים על לימודי ניתוח התנהגות?